भोजपुरी के अलख जगावल जाव!घरे-घरे डंका पिटावल जाव !!
आज हमनी के आपन भाषा – बोली भोजपुरी एतना ऊंचाई पे पहुँच गइल बा कि सरकार के लउकते नइखे . सदियन से बोलल जात ई भाषा के सरकारी फाइल में कतहूँ नाम नइखे . कहे नाम नइखे ? हमनी के नेता लोग नइखे चाहत.
काहे कि ई सब काम नेता लोग के जिम्मे बा. आज हमनी के भोजपुरी से सोना के अंडा पैदा कईल जाता. भोजपुरी सिनेमा, चैनल, बेवसाईट के लाइन लाग गईल बा. आज चारो ओर भोजपुरी के जय -जय हो रहल बा. तबो सरकारी आखँ-कान बंद बा. भोजपुरी के कला-संस्कृति, गीत-संगीत एतना प्रभावपूर्ण बा. सरकार के बंद भईल आखँ-कान खोले के पड़ी. ना त …
जब टूट जाई सबुर के बान्धवा,
खउले लगी खूनवा!
कतहीं मिली न शरणवा,
सुनि ल सुनि ल नेता जनवा !!
अरजी हमार बाटे
मरजी करत बाड़,
लाखो-करोडो के
अरमानावा धोअत बाड़ ,
गली-गली में रोप के गईल
वादा के खरबुजावा !
कतहीं मिली न शरणवा,
सुनि ल सुनि ल नेता जनवा !!
आन -बान-शान ईहे
मटिया के जान ह ,
भोजपुरी भाषा हमरो
माई के समान ह ,
जेकर भिखारी राजेंद्र
कुँवर जइसन बा पूतवा !
कतहीं मिली न शरणवा,
सुनि ल सुनि ल नेता जनवा !!
गीरी जाई गाज-बाज
अईब न चाल से ,
त्राहि-त्राहि मची जाई
रुकी नाहिं ढाल से,
छिड़ जाई संग्राम ना मिली
भोजपुरी के स्थानवा !
कतहीं मिली न शरणवा,
सुनि ल सुनि ल नेता जनवा !!
- ओ.पी अमृतांशु
bho_Deva bho_Deva bho_Deva bho_Deva mag_Deva bho_Deva mai_Deva bho_Deva mar_Deva bho_Deva awa_Deva bho_Deva hne_Deva bho_Deva mai_Deva bho_Deva bho_Deva mai_Deva bho_Deva bho_Deva bho_Deva bho_Deva mai_Deva bho_Deva bho_Deva mar_Deva mag_Deva bho_Deva bho_Deva bho_Deva mai_Deva mai_Deva